Lino Brocka

Si Catalino Ortiz Brocka (Abril 3, 1939 – Mayo 22, 1991) sarong Filipino direktor sa pelikula. Siya an saro sa maimpluensya asin lataw na paragibong pelikula sa historya nin cinema sa Filipinas. Kan 1983, siya nagtogdas kan organisasyon na Concerned Artists of the Philippines (CAP), na an tuyo iyo an pagtabang sa mga artista kun pano masabat sa mga isyu na pig'aatubang kan nasyon. 

Si Brocka nagdirehe kan mga pelikulang kahusay-husay na gayo arog kan Tinimbang Ka Ngunit Kulang (1974), Maynila sa mga Kuko ng Liwanag (1975), Insiang (1976), Bayan Ko: Kapit sa Patalim (1984), asin Orapronobis (1989). KAn siya nagadan huli sa aksidente sa awto kan 1991, si Brocka dinuholan postuma kan gawad National Artist of the Philippines for Film huli "sa kaambagan niyang matagom sa pagpatalubo kan arte nin Filipinas."

Buhay

Si Brocka namundag sa Pilar, Sorsogon. Saiyang dinirehe an pinakaenot niyang pelikula, Wanted: Perfect Mother, na ibinase sa The Sound of Music asin sa sarong lokal na comic serial, kan 1970. Ini nanggana nin pasib o premyo bilang "best screenplay" sa 1970 Manila Film Festival. Dangan siya ginana kan taon na iyan an "Citizen’s Council for Mass Media's best-director award para sa pelikulang Santiago!.

Kan 1974, si Brocka pigdirehe Tinimbang Ka Ngunit Kulang ("You Have Been Weighed and Found Wanting" ), na nag'osip kan istorya nin sarong tinedyer na nagdakula sa sarong sadit na baro-banwaan sa tahaw nin mga inhustisya igdi. Maray na gayo si eksito kaini asin huli kaini nasikwit niya naman an saro pang best-director award, na idinuhol ngonyan kan Filipino Academy of Movie Arts and Sciences (FAMAS).

Kagadanan

Kan Mayo 22, 1991, si Brocka asin kaiba an sarong aktor na si William Lorenzo nagluwas sa Spindle Music Lounge, kun saen sinda nagdalan nin show tampok si Malu Barry. Lunad sa 1991 Toyota Corolla, si Lorenzo an nasa manibela, pasiring sa Tandang Sora sa Quezon City, alagad, an awto ninda nagbudal sa sarong poste sa elektrisidad sa paglikay kuta na dai mabonggo' an sarong traymobil na  biglang nagsiko pasabat sainda. Nagadan siya sa aksidenteng ini. Kan 1997, si Brocka dinuholan postuma kan gawad National Artist for Film.

Mga pasib

Toltolan 

 Mga Filipinong direktor sa pelikula